ตลาดหุ้นเอเชียปรับตัวขึ้นเช้านี้ หลังเยนอ่อนหนุนหุ้นญี่ปุ่นบวก
ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับปัจจัยบวกจากตลาดหุ้นญี่ปุ่นที่ปรับตัวสูงขึ้น เนื่องจากการอ่อนค่าของสกุลเงินเยนเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกดีดตัว
23 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับปัจจัยบวกจากตลาดหุ้นญี่ปุ่นที่ปรับตัวสูงขึ้น เนื่องจากการอ่อนค่าของสกุลเงินเยนเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกดีดตัว
โดยดัชนี MSCI Asia Pacific ขยับขึ้น 0.1% แตะ 143.76 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,693.57 จุด เพิ่มขึ้น 99.90 จุด, ดัชนี TAIEX ตลาดหุ้นไต้หวันเปิดวันนี้ที่ 8,865.36 จุด ลดลง 53.34 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,068.93 จุด เพิ่มขึ้น 4.20 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,371.12 จุด เพิ่มขึ้น 11.95 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,729.57 จุด เพิ่มขึ้น 0.04 จุด
ทั้งนี้ตลาดหุ้นเอเชียได้รับปัจจัยบวกจากการเปิดพุ่งขึ้นของตลาดหุ้นโตเกียว เนื่องจากการอ่อนค่าของสกุลเงินเยนเมื่อเทียบกับดอลลาร์สหรัฐได้ช่วยหนุนหุ้นกลุ่มส่งออกดีดตัวขึ้น
นอกจากนี้ ตลาดหุ้นโตเกียวยังได้รับปัจจัยบวกจากรายงานที่ว่า จำนวนนักท่องเที่ยวต่างชาติที่เดินทางเยือนญี่ปุ่นในช่วงเดือนม.ค.-มิ.ย.ปีนี้ เพิ่มขึ้น 46% สู่ระดับ 9.14 ล้านราย ซึ่งเป็นสัญญาณบ่งชี้ว่าอุตสาหกรรมการท่องเที่ยวญี่ปุ่นยังคงแข็งแกร่ง